Barack Obama

Barack Hussein Obama (sündinud 4. augustil 1961 Honolulus) on Ameerika Ühendriikide poliitik, Demokraatliku Partei liige. Ta oli Ameerika Ühendriikide 44. president 20. jaanuarist 2009 kuni 20. jaanuarini 2017. 

Tema isa on Keenia päritolu mustanahaline, ema valge ameeriklanna. Kuuenda eluaastani elas Obama Honolulus, hiljem indoneeslasest kasuisaga Jakartas.

Barack Obama on õppinud New Yorgis Columbia ülikoolis politoloogiat ja saanud doktorikraadi õigusteaduse alal Harvardi ülikoolist.

Enne poliitikukarjääri töötas Obama tsiviilõiguse juristina ja pidas Chicago Ülikoolis konstitutsiooniõiguse loenguid.

Poliitikukarjäär 

1996. aastal kandideeris Obama Illinoisi osariigi senatisse. Ta saavutas valimistel 82,16% häältest. 1998 valiti ta senatisse tagasi, kogudes seekord juba 89,17% häältest. 2002 valiti ta senatisse kolmandaks ametiajaks, seekord vastaskandidaatideta, kogudes 100% häältest, sealhulgas ka häälte arvult rohkem kui eelmistel valimistel.

2000 kandideeris Obama Ameerika Ühendriikide Esindajatekotta demokraat Bobby Rushi vastu, kes oli juba 4 ametiaega esindajatekojas olnud. Rushi toetus rahva seas oli väga kõrge, kuid Obama tundis, et suudaks Illinoisi veelgi paremini esindada. Demokraatide eelvalimistel kogus Rush 59,37% häältest Obama 29,54% vastu. Lõplikud valimised olid Rushi jaoks juba lihtsad: ta kogus 89,81% häältest ja on seni ainus, kes suutnud Obamat valimistel võita. 2012 valiti Rush juba 11. ametiajaks esindajatekotta.

2004 kandideeris Obama Ameerika Ühendriikide Senatisse. Eelmine senaator, vabariiklane Peter Fitzgerald keeldus teiseks ametiajaks kandideerimast, sest Vabariiklik Partei ei toetanud tema kandidatuuri. Nimelt oli Fitzgerald organiseerinud korruptsiooni uurimise Illinoisis, mille tulemusena valimisteaegne Illinoisi kuberner, vabariiklane George Ryan pidi aastatel 2006–2013 vangis olema. Enne Fitzgeraldit senaator olnud demokraat Carol Moseley-Braun keeldus samuti kandideerimast. Demokraatide eelvalimised võitis Obama, kogudes 52,8% häältest. Vabariiklaste eelvalimised võitis Jack Ryan, kogudes 35,5% häältest. Ryanit kandidatuuri kahjustasid ilmsikstulnud seigad tema lahutuse kohta ulmefilmide näitlejast Jery Ryanist ja nende ühise lapse hooldusõiguse kohta. Seetõttu loobus Ryan poole kampaania ajal kandideerimast ning vabariiklased asendasid ta Alan Keyesiga, kes aga oli Marylandist ja tal polnud Illinoisiga erilisi sidemeid, samuti polnud ta osalenud eelvalimistel. Obama kogus valimistel 70,0% häältest.

2008. aastal kandideeris Obama USA presidendiks. Demokraatliku Partei eelvalimised olid USA läbi aegade kõige tasavägisemad suure erakonna eelvalimised. Obama peamine vastaskandidaat oli 42. USA presidendi Bill Clintoni abikaasa Hillary Clinton. Rahva häältest kogus Hillary Clinton 48,03%, Obama 47,41% ja demokraatide asepresidendikandidaat 2004. aasta presidendivalimistel John Edwards 2,65%. Kuid demokraatide üleriigiline konverents kinnitas presidendikandidaadiks Obama. Obama valis USA asepresidendikandidaadiks Joe Bideni. 4. novembril 2008 võitis ta valimised, kogudes 52,92% häältest. Vastaskandidaat John McCain, kelle asepresidendikandidaat oli Sarah Palin, kogus 45,66% häältest. 16. novembril lahkus Obama senaatori ametist.

Presidendikandidaadina taotles Barack Obama Iraagi sõja lõpetamist, USA energeetilise sõltumatuse suurendamist ja üldise arstiabi parandamist.

Ajakiri Time valis Barack Obama 2008. aasta inimeseks.

Aastal 2009 pälvis ta Nobeli rahuauhinna.

6. novembril 2012 valiti ta tagasi teiseks ametiajaks. Ta kogus 50,95% häältest ja tema asepresidendikandidaat oli taas Biden. Tema vastaskandidaat oli Mitt Romney, kelle asepresidendikandidaat oli Paul Ryan. Romney kogus 47,31% häältest.

3. septembril 2014 oli Obama ametlikul visiidil Eestis. Temast sai George W. Bushi järel teine ametisolev ja üleüldse kuues Ameerika Ühendriikide president, kes on Eestit külastanud.

Isiklikku 

Barack Obama abiellus 1992. aastal Michelle Robinsoniga. Neil on tütred Malia (sündinud 1999) ja Sasha (sündinud 2001).

Kriitika 
Barack Obamat on massimeedias kritiseeritud kohtuväliste droonirünnakute pärast, kaasa arvatud USA enda kodanike vastu.
Barack Obamat on massimeedias kritiseeritud kohtuväliste droonirünnakute pärast, kaasa arvatud USA enda kodanike vastu. Peale tavaliste droonirünnakute tehakse double tap-rünnakuid pommitatud paiku koristavate inimeste vastu, samuti on teada pommitamisi matuste ajal. Iga droonirünnaku peab president ise autoriseerima. Mõne kriitiku sõnul on USA võimuses tappa keda iganes ilma eelneva uurimiseta, mis rikub rahvusvaheliselt tunnustatud inimõigusi ja välisriikide suveräänsust.

Juhitakse tähelepanu, et USA-s võivad ettevõtted otseselt toetada valimisi, mille tagajärjel hakkavad valitud ametnikud kalduma nende huvisid kaitsma.

Mälestuse jäädvustamine 
2007. aastal avastatas Kerry Knudsen California osariigist Santa Rosa saarelt uue kuldsambliku liigi, mille ta kirjeldas 2009. aastal ja nimetas Barack Obama järgi Caloplaca obamae.

Viited

Välislingid 

 http://www.whitehouse.gov/administration/president_obama/
 Barack Obama presidendikampaania koduleht
 Andrei Hvostov: Kolmanda kultuuri plekkideta laps, Eesti Ekspress, 1. veebruar 2008
 Obama lubas viia sõjaväe Iraagist Afganistani, Eesti Päevaleht, 17. juuni 2008
 Obama urges political fix in Iraq, BBC NEWS, 22. juuli 2008
 Heiki Suurkask: Obama on sugulane kaheksa USA presidendiga. Ema poolt muidugi, EPL, 1. november 2008
 PAUL GOBLE: Barack Obama: uus lootus, EPL, 6. november 2008
 Heiki Suurkask: Ameerika otsustas muuta kurssi: Barack Obama on järgmine president, EPL, 6. november 2008
 Sven Mikser: Obama väljakutse – suuta Ameerikat muuta, Postimees, 6. november 2008
 Enn Soosaar: nii nad teevad Barack Obamast USA 44. presidendi, Postimees, 6. november 2008
 Argo Ideon: Barry, Eesti Ekspress, 6. november 2008
 Paul Kennedy: kas Ameerika pehme jõud taastub?, Postimees, 22. november 2008
 Hendrik Vosman: Obama sisustab kabineti veteranidega, Postimees, 24. november 2008
 Obama valiski Clintoni ja Gatesi, Postimees, 1. november 2008
 Obama nimetas kaubandusministriks tuntud diplomaadi, Postimees, 3. november 2008
 Obama pole suutnud suitsetamist maha jätta, Delfi, 9. detsember 2008
 Kaivo Kopli. Michelle, Malia, Sasha ja Barack seadsid end Washingtoni hotellis sisse EPL, 6. jaanuar 2009
 Kaivo Kopli. Obama lubab presidendi ametis uut lähenemist Iraani tuumaprobleemile EPL, 13. jaanuar 2009
 Hendrik Vosman. Obama esimesed sada päeva maailma raskeimas ametis Postimees, 17. jaanuar 2009
 Kalev Kask. Barack Obama – Ameerika messias või antikristus? EPL, 19. jaanuar 2009
 Hendrik Vosman. Täna algab USAs Barack Obama ajastu Postimees, 20. jaanuar 2009
 Juhtkiri: Obama-ootus Postimees, 20. jaanuar 2009
 Heiki Suurkask: Barack Obama võttis eile suurriigi juhtimise ametlikult üle EPL, 21. jaanuar 2009
 Hendrik Vosman. Uus riigipea kutsus USAd üles raskel ajal eri meelsusi unustama Postimees, 21. jaanuar 2009
 Madeleine Albright. Kiri USA uuele presidendile Postimees, 21. jaanuar 2009
 Obama helistas esimesena Abbasile, Postimees online, 21. jaanuar 2009
 Liisa Past. Ameerika naaseb juurte juurde EPL, 22. jaanuar 2009
 Hendrik Vosman. Obamade esimene päev tipnes meeletu tantsumaratoniga Postimees, 22. jaanuar 2009
 Obama peatas Guantánamo protsessid Postimees, 22. jaanuar 2009
 Priit Pullerits. Obama rokipidu sai lõppakordi Postimees, 24. jaanuar 2009
 Kaivo Kopli. Obama hirmutamistaktika võib mõjuda tagasilöögina EPL, 18. veebruar 2009
 Peeter Järvelaid Eesti rahvast, riigist ja omavalitsusest Pärnu Postimees, 21. veebruar 2009.
 Tara McKelvey. Maailm seisab paigal, kui USA president reisib BBC News Online, 21. juuli 2015 (inglise keeles)
 President Barack Obama's farewell speech in Chicago 2017 

Ameerika Ühendriikide presidendid
Ameerika Ühendriikide senaatorid
Nobeli rahuauhinna laureaadid
Sündinud 1961